Dada-twen Čaɛbibi yebda ad d-yettṣubu s leɛqel s leɛqel yeqqar-as: « iih, a ilaq-awen ad tḥemmdem Ṛebbi imi mazal-iken ɣef yiḍeṛṛen-nwen, a si gṛaṣ amwa, dada-twen Čaɛbibi sebḥanu, ccix ufunas-nwen, iih, ẓulleɣ ɣṛiɣ-awen-id lḥemdu, meḥneɣ iman-iw fell-awen, pask dadatwen Čaɛbibi anda i t-terriḍ yella, ticki d imenɣi ur as-yezmir yiwen, ticki d taẓllit ur as- yezmir yiwen, ti wa fukkeɣ-d kan lḥemdu dɣa ilef-nni yeɣli am uɣeddu, a nekk-ini jami ad dimuṛaliziɣ, yerna ẓer kan anda i uliɣ akkin akkin sufella n ucṛuf, akkenni ad sqeṛbeɣ mliḥ ɣer sidi Ṛebbi d asawen akkenni ad iyi-d-isell mliḥ, awwah tenɣam-iyi kunwi nniɣ-as ad d-ɣliɣ ».